ประกาศจังหวัดอุดรธานีประกาศจังหวัดอุดรธานีเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยพลุหรือวัตถุอื่นใดที่คล้ายคลึงกับพลุขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชนและประชาชนจากการจุดและปล่อยหรือกระทำการอย่างใดเพื่อให้ พลุหรือวัตถุอื่นใดที่คล้ายคลึงกัน ขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ลงวันที่ ๑๐มิถุนายน พุทธศักราช ๒๕๕๙จังหวัดอุดรธานีโดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดพลุหรือวัตถุอื่นใดที่คล้ายคลึงกับพลุดังนี้๑.พลุ หมายถึงดอกไม้เพลิงชนิดหนึ่งบรรจุดินปืนในกระบอกไม้ไผ่หรือท่อหรือวัตถุอื่นใดที่คล้ายคลึงกันเมื่อจุดแล้วมีเสียงระเบิดดังคล้ายเสียงปืนโดยอนุโลมเรียกดอกไม้เพลิงอย่างอื่นที่จุดมีเสียงระเบิดดังเช่นนั้นว่าพลุ๒.ห้ามมิให้ผู้ใดจุดและปล่อยหรือกระทำการอย่างใด เพื่อให้พลุ หรือวัตถุอื่นใดที่คล้ายคลึงกันขึ้นไปสู่อากาศเว้นแต่จะได้รับอนุญาตจากนายอำเภอท้องที่และได้ปฏิบัติตามหลักเกณฑ์ในประกาศนี้หรือได้รับการยกเว้นตามประกาศนี้ทั้งนี้ให้ผู้ประสงค์จะขออนุญาตให้ยื่นคำขอต่อนายอำเภอท้องที่ก่อนวันจุดและปล่อยไม่น้อยกว่า๑๕ วัน๓.กำหนดระยะเวลาในการจุดและปล่อย๓.๑ให้กระทำได้ในงานพิธีจุดเทียนชัยถวายพระพร เนื่องในโอกาสวันเฉลิมพระชนมพรรษา ๕ ธันวามหาราช และ ๑๒ สิงหามหาราชินีหรืองานเฉลิมพระเกียรติของพระบรมวงศานุวงศ์๓.๒ให้กระทำได้ในวันลอยกระทงซึ่งตรงกับวันขึ้น ๑๕ ค่ำ เดือน ๑๒ ตามปฏิทินจันทรคติไทยโดยให้จุดและปล่อยในช่วงเวลา ๑๙.๐๐ นาฬิกา ถึงเวลา ๒๔.๐๐ นาฬิกา๓.๓ให้กระทำได้ในเทศกาลส่งท้ายปีเก่าต้อนรับปีใหม่ ในช่วงคืนวันที่ ๓๑ธันวาคมของทุกปีโดยให้จุดและปล่อยในช่วงเวลา ๒๓.๐๐ นาฬิกา ถึงเวลา ๐๑.๐๐ นาฬิกาของวันที่ ๑ มกราคมของทุกปี๓.๔ให้กระทำได้ในงานเทศกาลหรืองานรื่นเริงที่มีการจัดขึ้นเป็นประจำทุกปีและเคยมีประวัติในการจุดและปล่อยมาก่อนหรือเพื่อการอื่นใดอันเป็นประเพณีของท้องถิ่น๔.ชนิด ขนาด และจำนวน๔.๑ห้ามจุดพลุที่มีขนาดเส้นผ่าศูนย์กลางของท่อเกิน ๕ นิ้ว๔.๒จำนวนในการจุดและปล่อย หรือกระทำการอย่างใดเพื่อให้พลุหรือวัตถุอื่นใดที่คล้ายคลึงกับพลุ ขึ้นไปสู่อากาศในแต่ละสถานที่ให้จุดได้ตามจำนวนที่ได้รับอนุญาตจากนายอำเภอท้องที่๕.สถานที่จุดและปล่อยหรือกระทำการอย่างใดเพื่อให้พลุหรือวัตถุอื่นใดที่คล้ายคลึงกับพลุขึ้นไปสู่อากาศ๕.๑พื้นที่เฝ้าระวังพิเศษ (พื้นที่สีแดง) คือบริเวณโดยรอบสนามบินในรัศมี ๒.๕ กิโลเมตรจากจุดอ้างอิงสนามบิน (AERODROME REFERENCE POINT (ARP)) ตามแผนที่แนบท้ายประกาศนี้ห้ามมีการจุดและปล่อยโดยเด็ดขาด๕.๒พื้นที่อื่นให้กระทำได้ในสถานที่ตามที่นายอำเภอท้องที่พิจารณาอนุญาต๕.๓พื้นที่อื่นต้องไม่อยู่บริเวณใกล้เคียงกับสถานีบริการน้ำมันสถานีบริการก๊าซ/แก๊สในระยะ ๓๐๐ เมตร โรงพยาบาลในระยะ ๓๐๐ เมตร๖.มาตรการในการป้องกันมิให้มีการเล่นการพนัน๖.๑ห้ามจัดหรือเล่นพนันขันต่อในการจุดและปล่อยพลุ๖.๒ห้ามมิให้มีการนับคะแนน การจับเวลา การขานเวลา การขานตัวเลขอื่น ๆ หรือกระทำเครื่องหมายสัญลักษณ์อื่นใด อันเป็นการบ่งชี้ถึงการบอกความสูงต่ำหรือความสวยงามของพลุหรือกระทำการอื่นใดอันเป็นข้อชี้ขาดให้แพ้ชนะกัน๗.มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๗.๑ห้ามผู้ใดจำหน่ายพลุในวัด โรงเรียน ทางสาธารณะ ที่สาธารณะหรือในสถานที่ที่ไม่ได้รับอนุญาตให้ค้าซึ่งดอกไม้เพลิง๗.๒พลุที่นำมาจุดและปล่อยต้องเป็นพลุที่นำมาจากผู้ที่ได้รับอนุญาตให้สั่งหรือนำเข้าซึ่งดอกไม้เพลิง (ป.๒) หรือได้รับอนุญาตให้ทำ หรือค้าซึ่งดอกไม้เพลิง(ป.๕)๗.๓ให้ผู้ได้รับอนุญาตจัดสถานที่จุดและปล่อยพลุให้มีความปลอดภัยโดยจัดทำรั้ว/แนวกั้นเพื่อมิให้ผู้มีส่วนเกี่ยวข้องเข้าไปในสถานที่จุดในรัศมีโดยรอบ๑๐๐ เมตร๗.๔ให้ผู้รับอนุญาตจัดให้มีผู้ประสานงานการจุดและปล่อยพลุที่สามารถติดต่อได้ทางโทรศัพท์อย่างน้อย๒ คนเพื่อทำหน้าที่ในการแจ้งศูนย์ควบคุมการบินก่อนการจุดและปล่อยในวันที่ได้รับอนุญาตและให้เฝ้าติดตามการติดต่อจากศูนย์ควบคุมการบินตลอดเวลาที่จุดและปล่อยพลุพร้อมทั้งแจ้งให้ศูนย์ควบคุมการบินทราบเมื่อเสร็จสิ้นการจุดและปล่อยพลุ๘.ผู้ใดกระทำการจุดและปล่อยโดยไม่ได้รับอนุญาตหรือกระทำการนอกสถานที่ ที่ได้รับอนุญาตไว้ หรือฝ่าฝืนข้อกำหนดในประกาศนี้ต้องระวางโทษจำคุกไม่เกินสามปีหรือปรับไม่เกินหกหมื่นบาท หรือทั้งจำทั้งปรับตามข้อ๕ ของคำสั่งหัวหน้าคณะรักษาความสงบแห่งชาติที่ ๒๗/๒๕๕๙ ลงวันที่ ๑๐ มิถุนายนพุทธศักราช ๒๕๕๙๙.ผู้ได้รับอนุญาตตามประกาศนี้ไม่ถือเป็นเหตุให้พ้นผิดหากการจุดและปล่อยหรือกระทำการอย่างใดที่ก่อให้เกิดความเสียหายแก่อากาศยาน ชุมชนหรือประชาชน๑๐.ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป[๑]ประกาศ ณ วันที่ ๗กรกฎาคม พ.ศ. ๒๕๕๙ชยาวุธ จันทรผู้ว่าราชการจังหวัดอุดรธานี[เอกสารแนบท้าย]๑. แผนที่ท้ายประกาศจังหวัดอุดรธานี เรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยพลุหรือวัตถุอื่นใดที่คล้ายคลึงกับพลุขึ้นไปสู่อากาศ พ.ศ. ๒๕๕๙(ดูข้อมูลจากภาพกฎหมาย)ปริยานุช/จัดทำ๑๕ สิงหาคม๒๕๕๙วิศนี/ตรวจ๒๒ สิงหาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๗๑ ง/หน้า ๑๓/๓ สิงหาคม ๒๕๕๙